Kui issand mõtleb, siis loodus tegutseb...  Nõnna paistab  see ka järgneva loo valguses.  Ja algas see lugu sellega, et mardilaupäevaõhtul hilja rääkisin oma õega.  Küsisin nimelt, ega tal taksikoerakutsikat (teate küll noid kraakuvi vorste, millel jalad all) välja pole pakkuda.  Et mu üks tuttav palus küsida.  Aga tema ütles et ei kahjuks mitte.  Ma siis küsisin, et ega tal tuttavaid pole, kellel neid taksisid on?  Tema vastu et ei kahjuks mitte.  Et tema sai oma taksi ristipoja ämma-äia käest, need panid selle titepoe üldse kinni-  ei tasuvat jändamist…  Ma siis küsisin et kuda tema taksi on?  Õeraas ütles nõnda: "Lexi läheb opile, et kui pärast poegimist need titetoomisekanalid kinni panna, siis on tegu põletikeriskiga."  Ma tabasin, et ei tasu enam pinnida sel teemal.  Aga siis hakkas tema mind pinnima hoopis.  Nimelt küsis, et kes see tuttav on ja kas tema ka teda tunneb?  Ma ütsin talle: ei kahjuks mitte ja tema ei tunne sind ka…    Mardipäeva ommiq mu õepoeg äkki vupsas messengeri sisse ja  kohe küsima: "Kas sa taxikutsikaid soovid?"  Mul jäi ausalt öölda suu ammuli.  Kogusin ennast parasjagu, kui ekraanile ilmusid järgmised read: "Jaanuaris saad"  Ma siis küsisin, et: möhh… mes nali tuu viil om?  Tema vastu, et naljakat pole miskit.  Ümberjutustades kogu lugu lühidalt oli asjapulk järgmine: Peale minuga vestlemist läks õeraas pesu pesema ja nagu ikka, viis Lexi ka välja, kuna teised magasid juba õiglase und. Seetõttu jäi Lexi üksi õue.  Siis, kui pesu pestud,  aeg oli kuskil peale keskööd, läks ta üle õue, hüüdes Lexit…  Lexit ei kusagil.  Seejärel läks tõi õde toast taskulambi ning hakkas oma koerakest otsima.  Ja mida ta nägi?  …Pimedusest vaatas talle vastu kaks paari silmi.  Naabri karvane oli kosjas.  Kuna Lexi on lühikarvaline ja naabri-taksi pikakarvaline (mida karvasem, seda isasem), siis lugu siuke, et tulevad puudlimoodu pisikesed taksikutsikad…    Hommikul helistas õeraas naabrimehele ja küsis, ega tollel ole  alimentide maksmiseks raha anda? Et nendel tulevad nüüd lapsed.  Naabrimees seletas asja sedasi, et tema kallis abikaasa tuli eile mingilt mandlilõikuselt kottu ja paha oli ka olla teisel, siis ei tahtnud nad mingeid külainimesi ega ka mardisante õhtul hilja vastu võtta.  Ja lasidki oma taksi õue peale…  Edasine oli juba looduse valik …  Vat siuke lugu täna…    Mina kahtlustan ikke seda et see Lexi on hoopis kirjaoskaja või mõtetelugeja: tahtis enne ära paarituda, enne kui asi tema  kontrolli alt väljub.      Ega paljud ei tea, mis on maailma raskeim amet?  Mulle on pakutud igasugu vastuseid, mis ei kõlba koera saba allagi.  Õige vastus on: OLLA KOERAPULMAS PILLIMEES.